
Da li osoba koja prikuplja ***[zekat](https://pitajucene.com/search/zekat/questions/ "Pretraži pitanja o zekatu")*** može sebi zadržati dio zekata?


* 
* 
* 
* 
* 
* 
* 

 

Da li osoba koja prikuplja zekat može sebi zadržati dio zekata?
===============================================================

 

Uzvišeni Allah spomenuo je kategorije ljudi kojima pripada ***[zekat](https://pitajucene.com/search/zekat/questions/ "Pretraži pitanja o zekatu")*** i između ostalih spomenuo je “…**i onima koji ga sakupljaju.**” (Et-Tevbe, 60.) Međutim, nije ispravno da ljudi samovoljno kupe zekat od imućnih muslimana, a potom određeni procenat zadrže za sebe.  

Uzimanje zekata treba biti organizirano od nadležnih institucija ili organizacija koje trebaju raspolagati imenima osoba koje će primiti zekat i informacijama o njihovom materijalnom stanju, te izvještaju o prikupljenoj odnosno podijeljenoj svoti zekata. Za uloženi trud i izgubljeno vrijeme oko prikupljanja zekata, bili sakupljači imućni (Vidjeti: *Et-Temhid,* 5/101 i *El-Mugni,* 2/273) ili siromašni, odredit će im se odgovarajuća dnevnica i shodno tome bit će isplaćeni (Uporediti: *El-Džamiu li ahkamil-Kur’an,* 8/165, i *Šerhu Sahihil-Buhari,* 3/547, od Ibn Bettala, i *Umdetul-kari,* 9/105.), a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


